
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ.6.47/7/12065 (1) 


Ορισμός ανωτάτου ορίου συνεδριάσεων επιτροπής μετατάξεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 20 παρ. 10 και 20 του Ν.1735/1987 (ΦΕΚ 195/ 
Α’/11.11.1987 «προσλήψεις στο Δημόσιο τομέα, κοινωνικός έλεγχος 
στη δημόσια δοίκηση, πολ,ιτικά δικαιώματα και άλλες διατάξεις», 

β) του άρθρου Ιδ.του Ν.1505/1984 (ΦΕΚ 194/Α-/3.12.1984) 
«Αναδιάρθρωση μισθολογίου προσωπικού της Δημόσιας Διοίκησης και 
άλλες συναφείς διατάξεις», όπως τροποποιήθηκε από το άρθρο 8 του 
Ν.1810/1988 «Για τη συμπλήρωση και βελτίωση του Ν.1505/ 
1984, και άλλες διατάξεις», 

γ) του άρθρου μόνου, παρ. 2 του Π.Δ. 492/1984 (ΦΕΚ 175/Α"/ 
14.11.1984) «Περιορισμός συναρμοδιοτήτων κατά την έκδοση διοικη¬ 
τικών πράξεων κ.λ.π.». 

2. Τη ΔΙΔΚ/Φ6.47/7/1295/8.2.1988 απόφαση του Υπουργείου 
Προεδρίας της Κυβέρνησης «Συγκρότηση Επιτροπής Μετατάξεων». 

3. Τη ΔΙΔΚ/Φ6.47/7/5288/1.3.89 κοινή απόφαση Υπουργών 


Προεδρίας της Κυβέρνησης και Οικονομικών, με την οποία καθορίστη¬ 
καν πέντε κατά μήνα συνεδριάσεις εκτός ωρών εργασίας για την ανω¬ 
τέρω επιτροπή. 

4. Την αντιμετώπιση της καταστάσεως που έχει δημιουργηθεί, λόγω 
του ότι έχει κατατεθεί και εξακολουθεί να κατατίθεται μεγάλος αριθμός 
αιτήσεων που πρέπει να εξεταστούν από την επιτροπή στο εναπομένον 
μικρό χρονικό διάστημα, δεδομένου ότι οι διατάξεις των μετατάξεων 
αυτών ισχύουν μέχρι τις 11 Νοεμβρίου 1989, αποφασίζουμε: 

Τροποποιούμε την ανωτέρω ΔΙΔΚ/Φ/6.47/7/5288/1.3.89 κοινή 
υπουργική απόφαση και ορίζουμε από 1ης Μαΐου 1989 το ανώτατο 
όριο συνεδριάσεων της Επιτροπής μετατάξεων, που θα γίνονται εκτός 
ωρών εργασίας, σε δέκα (10) συνεδριάσεις κατά μήνα για να καταστεί 
δυνατό να εξεταστούν από την Επιτροπή, όλες οι αιτήσεις μετατάξεων 
εντός των χρονικών ορίων της διετίας που θέτει η ανωτέρω διάταξις του 
άρθρ. 20 παρ. 10τουΝ.1735/87 και η οποία λήγει στις 11 Νοεμβρίου 
αυτού του χρόνου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΠΕΠΟΝΗΣ Α. ΤΣΟΒΟΛΑΣ 

- ♦- 

Αριθ. Α4α/14083/88 (2) 

Σύσταση πάγιας προκαταβολής στο Θεραπευτήριο Χρονιών Παθήσεων 

Λασιθίου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.Δ. 496/74 «περί Λογιστικού των Νομικών Προσώπων Δη¬ 
μοσίου Δικαίου, όπως έχει τροποποιηθεί και συμπληρωθεί». 

β) Του Ν.Δ. 2592/53 «περί Οργανώσεως της Ιατρ. Αντίληψης». 

2. Το απόσπασμα Πρακτικών της αριθμ. 21/88 Συνεδριάσεως του 
Διοικητικού Συμβουλίου του Θεραπευτηρίου Χρονιών Παθήσεων Λασι¬ 
θίου. 

3. Τις συνθήκες λειτουργίας του Θεραπευτηρίου Χρονιών Παθήσεων 
Λασιθίου, αποφασίζουμε: 

1. Συνιστούμε πάγια προκαταβολή στο θεραπευτήριο Χρονιών Πα¬ 
θήσεων Λασιθίου. 

2. Καθορίζουμε το ύψος της πάγιας προκαταβολής στο Θεραπευτή¬ 
ριο Χρονιών Παθήσεων Λασιθίου στο ποσό των δραχ. 500.000 και ορί¬ 
ζουμε τις με Κωδικούς αριθμούς εξόδων 0822, 0824, 0879, 0889, 
0895 και 0899 πιστώσεις του προϋπολογισμού εξόδων του σε βάρος 
των οποίων θα ενεργούνται πληρωμές δαπανών, από την πάγια προκα¬ 
ταβολή. 

3. Οι πιστώσεις για δαπάνες προμήθειας, θα καλύπτουν δαπάνες μέ¬ 
χρι του ποσού που δεν απαιτείται κατά Νόμο πρόχειρος ή Δημόσιος Δια¬ 
γωνισμός. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαρτίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Δ. ΤΣΟΒΟΛΑΣ ΑΠΟΣΤ. ΚΑΚΛΑΜΑΝΗΣ 

-♦- 

Αριθ. 2355 (3) 

Τροποποίηση και συμπλήρωση της Γ6α/οικ. 2123/84 κοινής απόφα¬ 
σης Υπουργών Υγείας Πρόνοιας και Κοιν. Ασφαλίσεων και Εθν. 

Παιδείας και Θρησ/των. 

ΟΙ ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του εδαφίου δ της παρ. 1 του άρθρου 41 του 
Ν. 1404/83 «Δομή και λειτουργία των Τεχνολογικών Εκπαιδευτικών 
Ιδρυμάτων». 

β) Τη γνώμη του Κεντρικού Συμβουλίου Υγείας αριθ. 11 απόφαση 
της 62ης Ολομ/20.4.89. 

γ) Την αριθ. Γ6α/2123/30.10.84 Κοινή Υπουργική Απόφαση 
«Προϋποθέσεις και όροι λειτουργίας των Κέντρων Πρακτικής άσκησης 
για τους σπουδαστές των Σχολών Επαγγελμάτων Υγείας και Πρόνοιας 
των ΤΕΙ». 

δ) Την αριθ. 904/1988 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινών. Ασφαλίσεων «Γενικές και Ει¬ 
δικές αρμοδιότητες Υφυπουργών Υγείας, Πρόνοιας και Κοινών. Ασφα¬ 
λίσεων». 

ε) Την αριθ. Η/186/89 κοινή απόφαση του Πρωθυπουργού και του 
Υπουργού Εθνικής Παιδείας και θρησκευμάτων, σχετικά με ανάθεση 
αρμοδιοτήτων στον Υφυπουργό Εθνικής Παιδείας και θρησκευμά¬ 
των. 

στ) Το αριθ. Ε5/1245/20.3.1989 έγγραφο του Υπουργείου Εθνι¬ 
κής Παιδείας και θρησκευμάτων (Δ/νση Διοικητ. Τομέα Τριτ. Τεχν. 
Εκ/σης). 

ζ) Το γεγονός ότι όλοι οι Παιδικοί και Βρεφονηπιακοί Σταθμοί που 
ανήκουν στο Δημόσιο Τομέα και εποπτεύονται από το Υπουργείο 
Υγείας, Πρόνοιας και Κοινών. Ασφαλίσεων πληρούν τους όρους και τις 
προϋποθέσεις που προβλέπονται στη Γ6α/2123/84 κοινή Υπουργική 
απόφαση, προκειμένου να ορισθούν πάγια, ως Κέντρα Πρακτικής 
Άσκησης, αποφασίζουμε: 

Τροποποιούμε και συμπληρώνουμε τις παραγ. 2 του άρθρου 1 και 6 
του άρθρου 3 της Γ6α/2123/30.10.1984 (ΦΕΚ 797/9.11.1984 τ. 
Β’) Κοινής Υπουργικής απόφασης, ως ακολούθως: 

α) Οι Παιδικοί και Βρεφονηπιακοί Σταθμοί που ανήκουν στο Δημόσιο 
Τομέα και λειτουργούν υπό την εποπτεία του Υπουργείου Υγείας, Πρό¬ 
νοιας και Κοινωνικών Ασφαλίσεων, εκτός εκείνων του Εθνικού Οργανι¬ 
σμού Πρόνοιας (ΕΟΠ), ορίζονται πάγια ως Κέντρα Πρακτικής Άσκη¬ 
σης για την πρακτική άσκηση και για την άσκηση στο επάγγελμα των 
σπουδαστών των Τμημάτων Βρεφονηπιοκομίας των Σχολών Επαγγελ¬ 
μάτων Υγείας και Πρόνοιας των ΤΕΐ. 

β) Οι θέσεις των σπουδαστών που τοποθετούνται στα πιο πάνω Κέ¬ 
ντρα Πρακτικής Άσκησης ορίζονται μέχρι τέσσερις (4) κατ’ ανώτατο 
όριο και σύμφωνα πάντοτε με τις δυνατότητες κάθε Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

οι ΥΦΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡ. ΟΙΚΟΝΟΜΟΥ ΦΙΛ. ΠΕΤΣΑΛΝΙΚΟΣ 

- +- 

Αριθ. Α7α/2739 (4) 

Αναπροσαρμογή δαπάνης ακουστικών βαρηκοΐας, στα κωφάλαλα παι¬ 
διά. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ. 665/62 «Περί υγειονομικής περίθαλψης 
των τακτικών δημοσίων υπαλλήλων κ.λπ.». 


2. Τις διατάξεις του Β.Δ. 566/63 «Περί τροποποιήσεως και συ- 
μπληρώσεως των περί της Υγειονομικής περιθάλψεως των τακτικών 
δημοσίων υπαλλήλων κ.λπ., ισχυουσών διατάξεων». 

3. Τις διατάξεις του Π.Δ. 1223/81 «Περί τροποποιήσεως και συ- 
μπληρώσεως των διατάξεων του Β.Δ. 665/62 κ.λπ». 

4. Τις διατάξεις του Π.Δ. 1012/81 «περί τροποποιήσεως και συ- 
μπληρώσεως των ισχυουσών διατάξεων περί της υγειονομικής περίθαλ¬ 
ψης των τακτικών δημοσίων υπαλλήλων κ.λπ.». 

5. Το από 5.2.89 υπόμνημα του Συλλόγου Γονέων και Κηδεμόνων 
Βαρήκοων παιδιών Νομού Θεσσαλονίκης. 

6. Την από 19.4.89 γνωμάτευση της Ειδικής Ομάδας Ελεγκτών, 
αποφασίζουμε: 

Τροποποιούμε την απόφασή μας αριθ. Α7α/3700/10.6.89 και κα¬ 
θορίζουμε τα εξής: 

1. Το ποσό που θα βαρύνει το Δημόσιο για κάθε ακουστικό βαρη¬ 
κοΐας στα κωφάλαλα παιδιά των δημοσίων υπαλλήλων και των συντα¬ 
ξιούχων του Δημοσίου δεν θα υπερβαίνει το ποσό των εξήντα χιλιάδων 
(60.000) δρχ. και το ποσό των εκατόν είκοσι χιλιάδων (120.000) δρχ. 
για δύο ακουστικά. 

Στην παραπάνω δαπάνη ο υπάλληλος ή ο συνταξιούχος του δημοσίου 
δεν θα επιβαρύνεται με ποσοστό συμμετοχής. 

2. Κατά τα λοιπά ισχύουν οι αριθ. Α7α/3700/10.6.88, Α7α/ 
6030/19.7.84 και Α7α/2363/2.4.82 αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. 2144 (5) 

Καθορισμός αμοιβής μελών Διοικητικού Συμβουλίου της Ανώνυμης 

Εταιρείας «ΟΡΓΑΝΙΣΜΟΣ ΟΙΚΟΝΟΜΙΚΗΣ ΑΝΑΣΥΓΚΡΟΤΗ¬ 
ΣΗΣ ΕΠΙΧΕΙΡΗΣΕΩΝ» (ΟΑΕ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του άρθρου 3 παρ. 3 Ν. 1386/83 «Περί Οργανι¬ 
σμού Οικονομικής Ανασυγκρότησης Επιχειρήσεων (ΟΑΕ) (ΦΕΚ 107/ 
Α/8.8.1983). 

β) Την Υ 1321/25.9.87 κοινή απόφαση Πρωθυπουργού και του 
Υπουργού Βιομηχανίας, Ενέργειας και Τεχνολογίας «Ανάθεση αρμο¬ 
διοτήτων στον Αν. Υπουργό Βιομηχανίας, Ενέργειας και Τεχνολογίας 
Κ. Παπαναγιώτου (ΦΕΚ 531/Β/30.9.87). 

γ) Την 1838/20.3.89 (ΦΕΚ 228/30.3.89) απόφασή μας. 

δ) Τα πρακτικά της 136ης συνεδρίασης του Διοικητικού Συμβουλίου 
του παραπάνω Οργανισμού από τα οποία προκύπτει ότι η διοίκηση, εκ¬ 
προσώπηση και διαχείριση του Οργανισμού αυτού ανατέθηκε νόμιμα 
στους Άγγελο Χρόνη, Πρόεδρο και Νικόλαο Σαραντόπουλο, Αντιπρόε¬ 
δρο και Δ/ντα Σύμβουλο. 

ε) Το γεγονός ότι οι πιο πάνω αρμοδιότητες επιβάλλουν στον Αντι¬ 
πρόεδρο και Δ/ντα Σύμβουλο τη συνεχή απασχόλησή του στις κάθε εί¬ 
δους υποθέσεις και δραστηριότητες του Οργανισμού, αποφασίζουμε: 

1. Καθορίζουμε τις συνολικές μηνιαίες αποδοχές του Νικολάου Σα- 
ραντόπουλου. Αντιπροέδρου και Δ/ντα Συμβούλου στο Διοικητικό Συμ¬ 
βούλιο της Ανώνυμης Εταιρείας με την επωνυμία «ΟΡΓΑΝΙΣΜΟΣ ΟΙ¬ 
ΚΟΝΟΜΙΚΗΣ ΑΝΑΣΥΓΚΡΟΤΗΣΗΣ ΕΠΙΧΕΙΡΗΣΕΩΝ» (ΟΑΕ) στο 
ύψος των αποδοχών του Υποδιοικητή της ΕΤΒΑ. 

Τις αποδοχές αυτές δικαιούται να λαμβάνει από τον Οργανισμό από 
του διορισμού του και της εκ μέρους του ανάληψης καθηκόντων και για 
όσο χρονικό διάστημα ασκεί τα προεκτεθέντα καθήκοντα και αρμοδιό¬ 
τητες. Η καθοριζόμενη αμοιβή δεν θα ξεπερνά το ανώτατο όριο αποδο¬ 
χών που προβλέπει η κοινή Υπουργική Απόφαση υπ’ αριθ. 1154/ 
13.4.88 (ΦΕΚ 256/Β/2.5.88). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Κ1-6106 (6) 

Τροποποίηση της Κ1-2469/20.6.88 απόφασης Τπ. Εμπορίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 26 του Ν.Δ. 3077/54 «περί Γενικών 
Αποθηκών». 

2. Τις διατάξεις του από 28/6.55 Β. Δ/τος «περί καθορισμού των 
δια του υπολογισμού των δικαιωμάτων αποταμιεύσεως των Γενικών 
Αποθηκών λαμβανομένων υπόψη στοιχείων». 

3. Το Π.Δ. 397/88 «Οργανισμός του Υπουργείου Εμπορίου». 

4. Το έγγραφο με αριθ. 730/18.1.89 της Προνομιούχου Ανωνύμου 
Εταιρείας Γενικών Αποθηκών της Ελλάδος. 

5. Το έγγραφο με αριθ. 3270/129/17.4.89 του Υπουργείου Εθνι¬ 
κής Οικονομίας. 

6. Την απόφαση του Πρωθυπουργού και Υπουργού Εμπορίου με 
αριθ. Β3-139/16.2.87 «ανάθεση αρμοδιοτήτων στον Υφυπουργό 
Εμπορίου» (ΦΕΚ 90/Β/87), αποφασίζουμε: 

1. Τροποποιούμε την απόφασή μας με αριθ. Κ1-2469/20.6.88 
(ΦΕΚ 478/14.7.88) και καθορίζομε τα κατ’ αδιαίρετο δεκαπενθήμερο 
καταβλητέα στην Προνομοιούχο Ανώνυμη Εταιρεία Γενικών Αποθη¬ 
κών της Ελλάδας δικαιώματα αποταμίευσης των αποθηκευμένων προ¬ 
ϊόντων και εμπορευμάτων κατά κατηγορία είδους, τετραγωνικό μέτρο 
και φορτίο κατά τετραγωνικό μέτρο ως κατωτέρω: 


Κατηγορία Εμπ/των 

Τόννοι κατά Μ 2 φορτίο 

Δοιαιώματα αποταμίευσης 
κατά Μ 2 και Ιδήμερο αδιαίρετο 

Α 

2>/2 

37,58 

Β 

2 >/2 

59,98 

Γ 

1'/2 

82,45 

Δ 

1*/2 

103,81 

Ε 

1 

109,55 

ΣΤ 

1 

109,55 

Ζ 

Ρ/2 

109,55 

Η 

1>/2 

109,55 


Τα ανωτέρω δικαιώματα δεν περιλαμβάνονται το ειδικό δικαίωμα ει¬ 
σαγωγής και εξαγωγής που παραμένει όπως έχει ούτε αφορούν την 
αποθήκευση ειδών που ανήκουν στο Δημόσιο. 

2. Τιμολόγιο Δικαιωμάτων Αποθήκευσης 
α) Ογκώδη Εμπορεύματα 

Κόλλα όγκου μεγαλύτερα των δύο (2) ανά Μ 3 το μήνα 346 
Κυβικών μέτρων και βάρους μέχρι ένα (1) το μήνα τόννου 
β) Βαρέα Εμπορεύματα 

Κόλλα βάρους μεγαλύτερα του ενός ανά τόννο 263 

(1) τόνου το μήνα 
γ) Τροχοφόρα οχήματα 


αυτοκίνητα επιβατικά 

» » 

κυβισμού 

» 

μέχρι 1000 

1001 - 1300 

(X το μήνα ανά 
τεμάχιο 

3010 

3481 

» 

» 

* 

1301 - 1800 

» 

4405 

» 

» 

» 

1801 & άνω 

» 

5028 

δ) Αυτοκίνητα φορτηγά 

- Λεωφορεία 

- Πούλμαν 



Μήκους 

» 

μέχρι 

» 

4 

4-5,5 

τρ. μέτρα το 
» 

μήνα ανά τεμάχιο 
» 

3638 

4330 

» 

» 

5,5-7 

» 

» 

5028 

» 

» 

7-8,5 

» 

» 

7189 

» 


8,5-10 

» 

» 

8816 



10-12 


» 

10670 

» 

» 

12-14 

» 

» 

12914 

» 

» 

14-16 

» 

* 

16074 

» 

» 

16-18 

» 


18085 


» 

18 και άνω 

* 

.20110 



Η ανωτέρω αύξηση ισχύει από την ημερομηνία υπογραφής της από¬ 
φασης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Μαΐου 1989 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. Φ/2255 (7) 

Έγκριση κυκλοφορίας ηλεκτρονικών ταξιμέτρων με την επωνυμία 
Πάνθηρας III. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυβερνητικά 
Όργανα» (ΦΕΚ 137/τ.Α’/26.7.85). 

2. Το Π.Δ. 397/25.8.1988 «Περί Οργανισμού του Υπουργείου 
Εμπορίου». 

3. Τις Διατάξεις του Π.Δ. 524/78 «Περί Κωδικοποιήσεως εις 
ενιαίον κείμενον των ισχυουσών διατάξεων των αναφερομένων εις την 
εισαγωγήν εν Ελλάδι του Διεθνούς Συστήματος Μέτρων και Σταθμών». 

4. Το άρθρο 27 της Υπουργικής Απόφασης Φ3/2587/78 «Περί 
Κωδικοποιήσεως αποφάσεων επί των Μέτρων και Σταθμών (ΦΕΚ 70/ 
26.1.79/τ.Β'), όπως τροποποιήθηκε με την Υ.Α. Β1/15073/86 
(ΦΕΚ 864/4.12.86/τ.Β'). 

5. Την Β3/114/2.3.89 Απόφαση του Υπουργού Εμπορίου «Εξου¬ 
σιοδότηση, για υπογραφή εγγράφων κ.λπ.». 

6. Την από 12.12.88 αίτηση της Μαγδ. Βαμβατήρα της Εταιρείας 
«ΣΕΜΙΤΡΟΝ» (Λ. Καυταντζόγλου 34 Θεσ/νίκη). 

7. Την από 27.4.89 Τεχνική Έκθεση Υπαλλήλων της Δ/νσης 
ΤΕΧΝ. ΕΛΕΓΧΟΥ ΚΑΙ ΠΡΟΣΤ. ΚΑΤ/ΤΗ, αποφασίζουμε: 

1. Εγκρίνουμε την κυκλοφορία στην Ελλάδα των ηλεκτρονικών ταξι¬ 
μέτρων ΠΑΝΘΗΡΑΣ III. Τα όργανα αυτά κατασκευάζονται από την 
επιχείρηση «ΣΕΜΙΤΡΟΝ» (Λ. Καυταντζόγλου 34 Θεσ/νίκη). 

2. Για την εξακρίβωση της ταυτότητος των ταξιμέτρων αυτών στους 
ελέγχους που γίνονται από τα αρμόδια όργανα, πρέπει να αναγράφονται 
επ’ αυτών σε σημείο που να διακρίνεται καλά, οι εξής ενδείξεις. 

α) Ο τύπος του ταξιμέτρου 
β) Ο οίκος κατασκευής 
γ) Η σταθερά κ του ταξιμέτρου I 

δ) Η θερμοκρασία λειτουργίας (Κατώτατο και ανώτατο όριο) 
ε) Ο αριθμός έγκρισης κυκλοφορίας στην Ελλάδα, ήτοι: Φ/2255/ 
10.5.89 Υπουργείου Εμπορίου. 

3. Τα ταξίμετρα αυτά πριν χρησιμοποιηθούν, πρέπει να σφραγίζονται 
με ειδική μολυβδοσφραγίδα που θα φέρει το διακριτικό σήμα του εξου¬ 
σιοδοτημένου συνεργείου από το Υπουργείο Μεταφορών και Επικοινω¬ 
νιών. Η σφράγιση πρέπει να γίνεται στα εξής σημεία με ευθύνη του πα¬ 
ραπάνω συνεργείου: 

Στο σώμα του ταξιμέτρου (στην μπροστινή δεξιά πλευρά). 

Στις διατάξεις καλωδίων σύνδεσης και εγκατάστασης στο όχημα. 

4. Η έγκριση αυτή μπορεί να ανακληθεί με απόφασή μας, εφόσον δια¬ 
πιστωθεί ότι δεν πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

5. Η απόφαση αυτή να δημοσιευθεί στην Εφημερίδα της Κυβέρνησης 
άρθρο 27 της Υ.Α. Φ3/2587/78 (ΦΕΚ 70/26.1.79/τ.Β’) όπως τρο¬ 
ποποιήθηκε με την Υ.Α. Β1/15073/86 (ΦΕΚ 864/4.12.86/τ.Β') 
και θα ισχύει από την επομένη δήμοσιεύσεώς της. 

Αθήνα, 10 Μαΐου 1989 

Με εντολή Υπουργού 
Ο Διευθυντής 

ΚΩΝΣΤΑΝΤΙΝΟΣ ΑΠΟΣΤΟΛΟΠΟΥΛΟΣ 

' + - 

Αριθ. 2324.10/18/89 (8) 

Κύρωση Συλλογικής Σύμβασης Εργασίας και αμοιβών πληρωμάτων 
Πορθμείων εσωτερικού που εκτελούν πλόες μέχρι απόστασης 30 
ναυτ. μιλιών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 327644 «περί Συλλογικών 
Συμβάσεων εν τη ναυτική εργασία «όπως έχει τροποποιηθεί και ισχύει 

σήμερα. Α 

2. Το υπ’ αριθ. 22/579/26.4.89 κοινά έγγραφο τ^ς Ένωσης Πορ¬ 
θείων Εσωτερικού και της Πανελλήνιας Ναυτικής Ομοσπονδίας, με το 
οποίο υποβλήθηκε για κύρωση η από 24.4.89 Συλλογική Σύμβαση Ερ¬ 
γασίας και αμοιβών των πληρωμάτων πλοίων πορθείων που εκτελούν 
πλόες μεταξύ λιμένων εσωτερικού μέχρι 30 ναυτ. μιλιά από την αφετη¬ 
ρία μέχρι το λιμένα προρορισμού, αποφασίζουμε: 

1. Την κύρωση της Συλλογικής Σύμβασης Εργασίας και αμοιβών 
των πληρωμάτων πλοίων πορθείων που εκτελούν πλόες μεταξύ λιμένων 
εσωτερικού μέχρι 30 ναυτ. μιλιά από την αφετηρία μέχρι το λιμένα προ¬ 
ορισμού πλην του άρθρου 12, το κείμενο της οποίας υπογράφηκε στις 
24.4.89 από τους νόμιμους εκπροσώπους: 

(α) Της Ένωσης Πορθείων Εσωτερικού και (β) της Πανελλήνιας 
Ναυτικής Ομοσπονδίας και των κλαδικών οργανώσεων της δύναμης 
της οι οποίες αναφέρονται στο προοίμιο της παραπάνω Συλλογικής 
Σύμβασης. 

2. Η ισχύς της Συλλογικής Σύμβασης η οποία κυρώνεται με την πα¬ 
ρούσα απόφαση αρχίζει την 1.2.1989 και λήγει την 31.1.1990. 

3. Η παρούσα με το κείμενο της κυόρούμενης Συλλογικής Σύμβασης 
να δημοσιευθούν στην Εφημερίδα της Κυβερνήσεως. 

Πειραιάς, 9 Μάΐου 1989 

Ο ΥΠΟΥΡΓΟΣ 

ΑΝΤΟΝΗΣ ΝΤΕΝΤΙΔΑΚΗΣ 


ΣΥΛΛΓΠΚΗ ΣΥΜΒΑΣΗ 

ΕΡΓΑΣΙΑΣ ΠΛΗΡΩΜΑΤΩΝ ΠΟΡΘΕΙΩΝ ΕΣΩΤΕΡΙΚΟΥ 

Εν Πειραιεί σήμερον την 24η Απριλίου 1989 οι υπογεγραμμένοι αφ’ 
ενός Κων/νος Γαβριήλ και Π. Τσάγκαρης, Γενικός Γραμματέας του 
αναγνωρισμένου, επαγγελματικού Σωματείου που εδρεύει στον Πειραιά 
με την επωνυμία «Ενωση ΠΟΡΘΕΙΩΝ ΕΣΩΤΕΡΙΚΟΥ», ειδικά εξου¬ 
σιοδοτημένοι προ τούτο και αφ’ ετέρου: 

1. Ο Μιχάλης Ζενζεφύλλης Γενικός Γραμματέας της Πανελλήνιας 
Ναυτικής Ομοσπονδίας εξουσιοδοτημένος προ τούτο με την από 
23.3.1989 απόφαση της Διοίκησης της Π.Ν.Ο. 

2. Γιάννης Χαλάς Πρόεδρος της Π.Ε. Πλοιάρχων ξ.ν. 

3. Κυριάκος Μπίλιας Πρόεδρος της Π.Ε. Μηχανικών (ΜΕΚ). 

4. Στάθης Λούρμπας Πρόεδρος της Π.Ε. Πρακτικών Πλοιάρ¬ 
χων. 

5. Χρήστος Τόμπρος Πρόεδρος Π.Ε. Ναυτών Μ/δ Γ/Β, νομίμως 
εξουσιοδοτημένοι προ τούτο, συμφωνήσαμε και υπογράφαμε την πα¬ 
ρούσα Συλλογική Σύμβαση Εργασίας που αφορά τους όρους εργασίας 
και αμοιβής των πληρωμάτων που εργάζονται στα πλοία Πορθμεία και 
Οχηματαγωγά που εκτελούν τοπικές διαπορθμεύσεις μεταξύ λιμένων 
εσωτερικού αποστάσεως μέχρι 30 ναυτικών μιλλίων, από αφετηρίας 
μέχρι προορισμού. 

Άρθρον 1. 

Μισθός Ενέργειας 

1. Οι μηνιαίοι βασικοί μισθοί των πληρωμάτων των πλοίων της άνω 
κατηγορίας αυξάνονται αναδρομικά από 1ης Φεβρουάριου 1989 κατά 


ποσοστό 14% διαμορφούμενοι ως ακολούθως: 

Βαθμοί - Ειδικότητες Δραχμές 

1. Ο Κυβερνών το πλοίο Πλοίαρχος ή Κυβερνήτης 114.160 

2. Ο ναυτολογούμενος ως Υποπλοίαρχος 94.155 

3. Ο ναυτολογούμενος ως Ναύκληρος 67.145 

4. Ο ναυτολογούμενος ως Ναύτης 65.525 

5. Ο ναυτολογούμενος ως Ναυτόπαις άνω των 6 

μηνών υπηρεσίας 55075 

6. Ο ναυτολογούμενος ως Μηχανικός Μ.Ε.Κ. 112.845 

7.0 ναυτολογούμενος ως Β' Μηχανικός Μ.Ε.Κ. 94.155 

8. Ο ναυτολογούμενος ως Α' Μηχανοδηγός 89.220 

9. Ο ναυτολογούμενος ως Β' Μηχανοδηγός 73.480 

2. Ο ναυτολογούμενος ως μαθητευόμενος Μηχα¬ 
νής άνω των 6 μηνών υπηρεσίας ή δόκιμος Μηχανι¬ 
κός 55.075 


2. Στό ναύκληρο καταβάλλεται μηνιαίο επίδομα ίσο προς (4%) τέσ¬ 
σερα τοις εκατόν επί του καθοριζομένου ως άνω μισθού ενεργείας. 

3. Ο ναυτολογούμενος ως υπεύθυνος μηχανής του πλοίου λαμβάνει 
το μισθό του εδαφίου 6 της παραγράφου 1 του παρόντος άρθρου, ανε¬ 
ξαρτήτως διπλώματος ή πτυχίου. 


4. Στούς εργαζομένους στα πλοία της άνω κατηγορίας ναυτικούς άλ¬ 
λων ειδικοτήτων, που δεν περιλαμβάνονται στις κατανομαζμενες στην 
παράγραφο Γ ο μηνιαίος Βασικός μισθός για το χρόνο ισχύος της πα- 
ρούσης Συμβάσεως, καθορίζεται ως ακολούθως: 

α) Για τον ναυτολογούμενο ως Ανθυποπλοίαρχο δρχ. 90.090 

β) Για τον ναυτολογούμενο ως Μηχανικό Γ’ δρχ. 90.090 

γ) Για τον ναυτολογούμενο ως θαλαμηπόλο δρχ. 65.525 

Εις τους ανωτέρω, πλέον του ως άνω βασικού μισθού, καταβάλλο¬ 
νται και τα λοιπά από τη σύμβαση προβλεπόμενα (αντίτιμον τροφής, 
υπερωρίες, δώρα εορτών, επίδομα αδείας κ.λ.π.). 

5. Στόν Πλοίαρχο καταβάλλεται μηνιαίο επίδομα διακυβέρνησης εκ 
δραχμών (2.850) δύο χιλιάδων οχτακοσιών πενήντα. 

6. Στο ναυτολογούμενο ως υπεύθυνο μηχανικό επί του πλοίου κατα¬ 
βάλλεται μηνιαίο τεχνικό επίδομα εκ δραχμών (2.850) δύο χιλιάδων 
οχτακοσιών πεντήκοντα. 

7. Στα πληρώματα των πλοίων περί ών η παρούσα σύμβαση χορη¬ 
γείται επίδομα βαρειάς και ανθυγιεινής εργασίας εκ δραχμών χιλίων 
(1.000) μηνιαίως. 

Άρθρον 2. 

Μισθός Ασθένειας. 

Ο μισθός ασθένειας είναι σε κάθε περίπτωση ίσος με το μισθό ενερ¬ 
γείας, σε περίπτωση δε νοσηλείας εκτός νοσοκομείου ή κλινικής στην 
Ξηρά, καταβάλλεται και το ανάλογο αντίτιμο τροφής, όπως τούτο κα¬ 
θορίζεται στο επόμενο άρθρο. 

Άρθρον 3. 

Αντίτιμο Τροφής 

1. Το μηνιαίο αντίτιμο τροφής για κάθε ναυτικό ορίζεται σε (21.170) 
είκοσι μία χιλιάδες εκατόν εβδομήντα δραχμές. 

2. Σε περίπτωση που το φαγητό παρασκευάζεται στο πλοίο, ο πλοιο¬ 
κτήτης υποχρεούται να διαθέτει όλα τα σκεύη μαγειριού, νερό και καύ¬ 
σιμη ύλη. 

Άρθρον 4. 

Δώρο Χριστουγέννων και Πάσχα 

1. Στούς ναυτικούς που αφορά η παρούσα Σύμβαση καταβάλλεται ως 
δώρο ο μισθός ενός μηνός για τις γιορτές των Χριστουγέννων και Νέου 
Έτους και δέκα πέντε (15) ημερών για τις γιορτές του Πάσχα. 

2. Το ποσό του Δώρου υπολογίζεται επί των πράγματι καταβαλλομέ- 
νων παγίως και σταθερώς αποδοχών, πλην αντιτίμου τροφής και υπε¬ 
ρωριών. 

3. Ο χρόνος καταβολής των δώρων καθώς και οι προϋποθέσεις χο- 
ρηγήσεως των, ορίζονται εκάστοτε με απόφαση του Υπουργείου Εμπο¬ 
ρικής Ναυτιλίας. 

Άρθρον 5. 

Άδειες 

1. Ο ναυτικός δικαιούται άδειας ίσης προς τρεις (3) ημέρες για κάθε 
μήνα υπηρεσίας του. Η άδεια χορηγείται το μήνα που ο ναυτικός συ¬ 
μπληρώνει ένα χρόνο υπηρεσίας, εκτός εάν η εργασιακή σχέση λυθεί 
προ της συμπληρώσεως του έτους. 

2. Η αποζημίωση της άδειας υπολογίζεται επί του μισθού ενεργείας 
του άρθρου 1 της παρούσης, όταν δε χορηγείται πράγματι η άδεια και 
διανύεται εκτός του πλοίου, καταβάλλεται και το αντίτιμο τροφής. Το 
ημερομίσθιο για την αποζημίωση της άδεια υπολογίζεται στο 1/22 του 
μισθού. 

3. Η άδεια παρέχεται από τον Πλοίαρχο ή τον Κυβερνήτη, εφ’ όσον 
κατά την κρίση του επιτρέπουν την παροχή της οι ανάγκες του πλοίου. 
Σε αντίθετη περίπτωση, κατ’ επιλογή του Ναυτικού, είτε αναβάλλεται η 
παροχή της άδειας είτε θεωρείται ως χορηγηθείσα, εφόσον καταβληθεί 
στο ναυτικό ο μισθός που αναλογεί στις ημέρες άδειας χωρίς το αντίτιμο 
τροφής, εφ’ όσον υπηρετεί και τροφοδοτείται στο πλοίο. 

4. Η άδεια μπορεί να χορηγείται και τμηματικά, όχι όμως σε τμή¬ 
ματα περισσότερα από δύο. 

Άρθρον 6. 

Ώρες Εργασίας Υπερωριακή Αμοιβή 

1. Οι ώρες εργασίας ορίζονται σε σαράντα (40) εβδομαδιαίως, δη¬ 
λαδή οκτώ (8) ώρες ανά 24ωρο από τη Δευτέρα μέχρι και την Παρα¬ 
σκευή, ενώ το Σάββατο και η Κυριακή θεωρούνται σαν ημέρες αργίας. 

2. α. Για κάθε εργασία που εκτελείται από το ναυτικό πέραν του ως 
άνω καθοριζομένου ωραρίου, καταβάλλεται υπερωριακή αμοιβή η 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3849 


οποία υπολογίζεται προς το 1/173ο του μηνιαίου μισθού ως αυτό καθο¬ 
ρίζεται στο άρθρο 1 για κάθε ώρα υπερωριακής απασχόλησης, προσαυ¬ 
ξημένου για το πρώτο τετράωρο κατά ποσοστόν (25%) είκοσι πέντε επί 
τοις εκατόν και για το δεύτερο τετράωρο κατά ποσοστόν (100%). 

β. Η εργασία Σαββάτου και αργιών αμοίβεται υπερωριακώς δηλαδή 
οι πρώτες τέσσερις ώρες με προσαύξηση 25% και οι επόμενες διπλές. 

3. α. ’Οταν το πλήρωμα εργάζεται ημέρα Κυριακή, χωρίς να παίρνει 
24ωρη άδεια ανάπαυσης άλλη ημέρα, θα καταβάλλεται εις αυτό για 
οκτάωρη απασχόληση το 1/22 του μισθού ενεργείας προσαυξημένο 
κατά ποσοστόν 75%. 

β. Όταν το πλήρωμα που εργάζεται Κυριακή παίρνει 24ωρη άδεια 
ανάπαυσης άλλη ημέρα, θα καταβάλλεται εις αυτό για την οκτάωρη 
απασχόληση μόνον η προσαύξηση. 

γ. Και στις δύο ωα ανω α' και β’ περιπτώσεις για την πέραν του 
οκταώρου απασχόληση καταβάλλεται στο πλήρωμα διπλή υπερωριακή 
αμοιβή, δηλαδή το ωρομίσθιο (1/173) αυξημένο κατά 100%. 

δ. Η παραπάνω 24ωρη άδεια ανάπαυσης θα μπορεί να δοθεί, είτε σε 
άλλη μέρα εντός της επομένης εβδομάδος που ακολουθεί, είτε σε οποια¬ 
δήποτε ημέρα εντός του αυτού 27μερου κύκλου εργασίας του πλοίου, 
που το πλοίο αργεί, δηλαδή θα δοθούν στο ναυτικό τόσες ημέρες ανά¬ 
παυσης όσες Κυριακές εργάστηκε, αν το επιτρέπουν οι εκάστοτε συνθή¬ 
κες εργασίας και ανάγκες του πλοίου κατά την απόλυτη κρίση του 
πλοιάρχου με γνωστοποίηση στο ναυτικό από την προηγούμενη (της 
ανάπαυσης) ημέρα. 

4. Το οκτάωρον υπηρεσίας που ορίζεται από την παραγρ. 1 του πα¬ 
ρόντος άρθρου είναι συνεχές από την ώρα της έναρξής του με μία δια¬ 
κοπή που δεν μπορεί να υπερβεί τη μία (1) ώρα. Πάντως η διακοπή 
αυτή θα πραγματοποιείται μετά την τρίτη και προ της έκτης ώρας του 
οκταώρου. 

5. Ο υπολογισμός του ημερομισθίου για την εφαρμογή του παρόντος 
άρθρου γίνεται με βάση το 1/22 του μηνιαίου μισθού. 

Άρθρον 7. 

Συμφωνείται ότι για την μεταφορά των μελισσιών καταβάλλεται στο 
πλήρωμα έξτρα αμοιβή που καθορίζεται με ιδιαίτερη συμφωνία. 

Άρθρον 8. 

Επίδομα Αδειας 

1. Χορηγείται επίδομα αδείας στους ναυτικούς που έχουν ένα χρόνο 
τουλάχιστον θαλάσσια υπηρεσία. 

2. Το επίδομα τούτο υπολογίζεται επί του βασικού μισθού ενεργείας 
και ισούται με τις αποδοχές ημίσεως μισθού επί τη συμπληρώσει θαλάσ¬ 
σιας υπηρεσίας ενός έτους επί του αυτού πλοίου ή πλοίων του αυτού 
πλοιοκτήτη. 

Επί υπηρεσίας μικροτέρας του έτους, καταβάλλεται ανάλογο ποσοστό 
επί του επιδόματος αυτού. 

Άρθρον 9. 

Εξόφληση αποδοχών 

Κατά την εξόφληση των αποδοχών ο πλοιοκτήτης υποχρεούται να χο¬ 
ρηγεί στο ναυτικό εκκαθάριση του λογαριασμού του. 

Άρθρον 10. 

Ημέρες Αργίας εν Πλω και στο Λιμάνι 

1. Οι παρακάτω κατανομαζόμενες δέκα έξι (16) θρησκευτικές εορτές 
θεωρούνται ως ημέρες αργίας. Ο ναυτικός που εργάζεται κατά τις ημέ¬ 
ρες αργίας δικαιούται υπερωριακής αμοιβής όπως αυτή ορίζεται στο 
εδαφ. Β’ της παραγρ. 2 του άρθρου 6 της παρούσης και για όσες ώρες 
ασχολήθηκε ημερησίως, δηλαδή για τις πρώτες τέσσερις ώρες με προ¬ 
σαύξηση 25% και για τις επόμενες διπλές. 

2. Οι ημέρες αργίας είναι οι παρακάτω: 
α) Η 1η του Έτους. 

β) Η εορτή των θεοφανείων. 

γ) Η καθαρή Δευτέρα. 

δ) Η 25η Μαρτίου. 

ε) Η Μεγάλη Παρασκευή. 

στ) Η Δευτέρα του Πάσχα. 

ζ) Η ημέρα του Αγίου Γεωργίου. 

η) Η 1η Μαΐου. 

θ) Η ημέρα της Ανάληψης. 

ι) Η 15η Αυγούστου 

ια) Η 14η Σεπτεμβρίου. 

ιβ) Η 28η Οκτωβρίου. 


ιγ) Η ημέρα του Αγίου Νικολάου. 

ιδ) Η ημέρα των Χριστουγέννων. 

ιε) Η Δευτέρα ημέρα των Χριστουγέννων. 

ιστ) Οι αναγνωρισμένες σαν ημέρες αργίας τοπικές εορτές στους Ελ¬ 
ληνικούς λιμένας εφ’ όσον το πλοίο ναυλογεί σε κάποιο λιμάνι. 

Άρθρον 11. 

Ενδιαίτηση πληρώματος 

0 πλοιοκτήτης υποχρεούται να εφοδιάζει το πλοίο με κλινοσκεπά¬ 
σματα ανάλογα με τον αριθμό του πληρώματος για τις ανάγκες αυτού. 
Υποχρεούται επίσης να εξασφαλίζει για όλο το πλήρωμα κλίνες και τα 
απαραίτητα είδη κλινοστρωμνής, θέρμανση κ.λ.π. 

Άρθρον 12. 

Ναυτολόγησις 

Τα πληρώματα των πλοίων, για τα οποία προβλέπει η παρούσα Σύμ¬ 
βαση καταρτίζονται από τα τακτικά μέλη των συμβαλλόμενων Επαγ¬ 
γελματικών Οργανώσεων της δυνάμεως ΠΝΟ, κατ’ απόλυτον επιλο¬ 
γήν του πλοιοκτήτη. 

Άρθρον 13. 

Ασφάλιση κατά του Ατυχήματος 

1. Τα πληρώματα των πλοίων για τα οποία προβλέπει η παρούσα 
Σύμβαση ασφαλίζονται υποχρεωτικά με μέριμνα και δαπάνες του 
πλοιοκτήτη, κατά παντός ατυχήματος που ήθελε λάβει χώραν κατά την 
διάρκεια της επί του πλοίου υπηρεσίας των συνεπεία ταύτης. 

2. Οι νόμιμες εισφορές και κρατήσεις υπέρ των Ταμείων Ασφάλισης 
και Πρόνοιας κ.λπ. που αναλογούν στους ναυτικούς βαρύνουν αυτούς 
και παρακρατούνται από το μισθό του. 

Άρθρον 14. 

Επικουρική Ασφάλιση. 

Οι πλοιοκτήτες περί ων η παρούσα Σύμβαση καταβάλουν ποσοστό 
(2%) δύο επί τοις εκατόν σύμφωνα με το άρθρον 28 του Νόμου 1220/ 
81, εισπραττόμενον από το ΝΑΤ με σκοπό την παροχή στους Έλληνες 
ναυτικούς επικουρικής ασφάλισης. Το ποσοστό αυτό μαζί με το εκ (2%) 
δύο τοις εκατόν ποσοστό συμμετοχής του ναυτικού υπολογίζεται επί των 
αποδοχών των ναυτικών που υπόκεινται σε εισφορά υπέρ του ΝΑΤ. 

Άρθρον 15. 

Επίλυση Διαφορών. 

Κάθε αμφισβήτηση ή διαφορά που προκύπτει από την ερμηνεία ή 
εφαρμογή των όρων της παρούσης Συλλογικής Σύμβασης θα επιλύεται 
με διαιτησία από Διαιτητική Επιτροπή που θ’ αποτελείται: α) από τον 
Διευθυντή της Διεύθυνσης Ναυτικής Εργασίας του ΥΕΝ, ως Προέδρο, 
β) από δύο πλοιοκτήτες που ορίζονται από την Ένωση Πορθμείων Εσω¬ 
τερικού και γ) από δύο ναυτικούς που ορίζονται από το Γενικό Γραμμα¬ 
τέα της Π.Ν.Ο. 

Άρθρον 16. 

Μεταφορά Πληρωμάτων 

Συμφωνείται ότι οι εργαζόμενοι στα Πορθμεία δικαιούνται δωρεάν 
μεταφοράς με τα πλοία της γραμμής στην οποία εργάζονται (οι ίδιοι με 
τα δίκυκλα τους όταν) ταξιδεύουν για ιδιωτικούς λόγους. 

Άρθρον 17. 

Κανονισμός Εσωτερικής υπηρεσίας. 

Συμφωνείται η σύσταση τριμελούς Επιτροπής από εκπροσώπους του 
ΥΕΝ, της Ένωσης Πορθμείων και της ΠΝΟ για τη σύνταξη Κανονι¬ 
σμού Εσωτερικής Υπηρεσίας στα Πορθμεία. Η σχετική διαδικασία για 
την σύνταξη και έγκριση του Κανονισμού αυτού θα ολοκληρωθεί μέσα 
στο 1989, με βάση το σχέδιο που καταρτίστηκε από τη Δ/νση Ναυτικής 
Εργασίας του ΥΕΝ. 

Άρθρον 18. 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του ναυτικού επαγγέλματος ως βα- 
ρέως και ανθυγιεινού υπό την προϋπόθεση ότι ο χαρακτηρισμός αυτός 
δεν θα έχει ουδεμία οικονομική επιβάρυνση για την εργοδοσία. 

Άρθρον 19. 

Χρόνος ισχύος. 

Η παρούσα Συλλογική Σύμβαση ισχύει αναδρομικά από 1ης Φε- 

βρουαρΐου 1989 χαι λήγει την 31ην Ιανουάριου 1990, εάν δεν καταγ- 
αταγγελθεί αυτή, παρ’ ενός των συμβαλλομένων. 

Διά την Ένωση Πορθμείων Εσωτερικού 
Ο Πρόεδρος Ο Γεν. Γραμματέας 

Κ. ΓΑΒΡΙΗΛ Π. ΤΣΑΓΚΑΡΗΣ 

" Δια την Πανελλήνια Ναυτική Ομοσπονδία 
Ο Γενικός Γραμματέας 
ΜΙΧΑΛΗΣ ΖΕΝΖΕΦΥΛΛΗΣ 

Διά την Π.Ε. Πλοιάρχων Ε.Ν. 

Ο Πρόεδρος 
ΓΙΑΝΝΗΣ ΧΑΛΑΣ 

Διά την Π.Ε. Μηχανικών ΜΕΚ 
Ο Πρόεδρος 

ΚΥΡΙΑΚΟΣ ΜΠΗΛΙΑΣ 

Δια την Π.Ε. Πρακτικών Πλοιάρχων και Κυβερνητών Ε,Ν, 

Ο Πρόεδρος 
ΣΤΑΘΗΣ ΛΟΥΡΜΠΑΣ 

Δια την Π.Ε. Ναυτών Μ/5 Γ/Β 
Ο Πρόεδρος 
ΧΡΗΣΤΟΣ ΤΟΜΠΡΟΣ 

-♦- 

Αριθ. 10592 (9) 

Σύσταση ίδιου νομικού προσώπου με το όνομα Κέντρο Νέων Δήμου 
Πεύκης «ΝΕΟΤΡΟΠΟ» στο Δήμο Πεύκης Ν. Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις: 

α) Του άρθρου 175 του Π.Δ/τος 76/85 «Δημοτικός και Κοινοτικός 
Κώδικας». 

β) Του 331/1983 Π.Δ/τος. 

2. Την αριθ. 39/1989 απόφαση του Δημοτικού Συμβουλίου Πεύκης 
του Νομού Αττικής, αποφασίζουμε: 

1. Συστήνουμε ίδιο νομικό πρόσωπο με το όνομα Κέντρο Νέων Δή¬ 
μου Πεύκης «ΝΕΟΤΡΟΠΟ» στο Δήμο Πεύκης του Νομού Αττικής. 

2. Σκοπός του νομικού αυτού προσώπου είναι: 

α) Η ανάπτυξη της δημιουργικής δράσης, η ψυχαγωγική και μορφω¬ 
τική ενασχόληση των νέων Δήμου Πεύκης στις ώρες εκτός σχολείου και 
μαθητείας στα εκπαιδευτικά ιδρύματα και γενικά σε ώρες εκτός επαγ¬ 
γελματικών απασχολήσεων. 

β) Η ψυχαγωγία που θα πηγάζει από την πνευματική απασχόληση 
και την πολιτιστική δραστηριότητα. 

γ) Η απελευθέρωση της δημιουργικότητας του νέου ανθρώπου και η 
εξασφάλιση της ελεύθερης έκφρασής του. 

δ) Η πνευματική ανύψωση, κοινωνική διάπλαση και γενικά η ανά¬ 
πτυξη, η σύσφιξη των φιλικών δεσμών και ανθρωπίνων σχέσεων. 

3. Μέλη του εγγράφονται νέοι και νέες από ηλικία 15 έως 27 χρόνων 
που κατοικούν στο Δήμο Πεύκης. 

4. Πόροι του Νομικού Προσώπου είναι: 

α) Ετήσια τακτική επιχορήγηση από το Δήμο Πεύκης με ποσό 
3.000.000 καθώς και από έκτακτη επιχορήγηση αυτού. 

β) Πάσης φύσεως συνδρομές - δωρεές κληρονομιές και κληροδοσίες, 
γ) Προσόδους από την ίδια περιουσία του Νομικού Προσώπου, 
δ) Οποιαδήποτε παροχή από το κράτος ή από οποιαδήποτε άλλη νο- 
μική πηγή. 

5. Το νομικό πρόσωπο διοικείται από εντεκαμελές (11) Διοικητικό 
Συμβούλιο που αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος ως Πρόεδρο, 
β) Τρεις Δημοτικούς Συμβούλους που ορίζονται από το Δημοτικό 
Συμβούλιο και από επτά μέλη του Νομικού Προσώπου που εκλέγονται 
από αυτά. 

Το πρώτο προσωρινό Διοικητικό Συμβούλιο θα αποτελείται από τον 
Δήμαρχο ως Πρόεδρο, τρεις (3) Δημοτικούς Συμβούλους και επτά (7) 
νέους που θα ορίσει με απόφασή του το Δημοτικό Συμβούλιο. 

Η θητεία του προσωρινού Διοικητικού Συμβουλίου λήγει μετά έξι μή¬ 
νες από την έγκριση και δημοσίευση της σύστασης του Νομικού προσώ¬ 
που στην Εφημερίδα της Κυβερνήσεως. 

Εντός της προθεσμίας αυτής το Διοικητικό Συμβούλιο είναι υποχρε¬ 


ωμένο να φροντίσει για τις διαδικασίες εκλογής του Διοικητικού Συμ¬ 
βουλίου σύμφωνα με τις διατάξεις της παρ. 5 της παρούσας απόφασης. 

Η θητεία του Διοικητικού Συμβουλίου είναι διετής. Η θητεία του 
πρώτου Διοικητικού Συμβουλίου θα ακολουθήσει τη θητεία του παρό¬ 
ντος Δημοτικού Συμβουλίου. 

6. Εντός δέκα ημερών από κάθε εκλογή του το Διοικητικό Συμβούλιο 
συγκροτείται σε σώμα και εκλέγει μεταξύ των μελών του τον Αντιπρόε¬ 
δρο, τον Γραμματέα και τον οικονομικό έφορο αυτού. 

7. Το Νομικό Πρόσωπο εκπροσωπείται στα Δικαστήρια και γενικά σε 
κάθε αρχή, φυσικό ή νομικό πρόσωπο δημοσίου ή ιδιωτικού δικαίου από 
τον Πρόεδρο και αν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 15 Μαΐου 1989 
Ο Νομάρχης 

Γ. ΣΑΒΑΛΑΝΟΣ 
-+- 

Αριθ. 4612 (10) 

Σύσταση τρίτης θέσης Ελεγκτών Εσόδων - Εξόδων στον Ο.Ε.Υ. της 
Κοινότητας Λυγουριού Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 221 τουΝ. 1188/81 και τις όμοιες του 
άρθρου 30 παρ. 5 του Π.Δ/τος 37α/87. 

2. Την αριθ. 3861/14.4.1989 αναφορά του Προϊσταμένου της 
Δ,Ο.Υ. Ναυπλίου με την οποία προτείνεται η σύσταση τρίτης θέσης ελε¬ 
γκτή Εσόδων - Εξόδων στο Δημόσιο Ταμείο Ναυπλίου, γιατί η ταμιακή 
υπηρεσία των εξυπηρετουμένων υπό του Ταμείου αυτού Ο.Τ.Α. δεν 
μπορεί να διεκπεραιωθεί από τους υπηρετούντες ελεγκτές λόγω του ότι 
το έργο της διεκπεραίωσης της Ταμιακής υπηρεσίας έχει διογκωθεί με 
αποτέλεσμα τη δημιουργία σοβαρών υπηρεσιακών προβλημάτων του 
Ταμείου. 

3. Το γεγονός ότι από το Δημόσιο Ταμείο Ναυπλίου διεξάγεται η τα¬ 
μιακή υπηρεσία του Δήμου Ναυπλιέων και των Κοινοτήτων της επαρ¬ 
χίας Ναυπλίας, πολυπληθέστερη δε Κοινότητα της επαρχίας αυτής, 
σύμφωνα με την τελευταία απογραφή είναι η Κοινότητα Λυγουριού. 

4. Την από 13.4.1989 κατάσταση του Δημ. Ταμείου Ναυπλίου με 
τα οικεία στοιχεία από τα οποία σαφώς προκύπτει η ανάγκη σύστασης 
της τρίτης θέσης ελεγκτού Εσόδων - Εξόδων ΟΤΑ στο Ταμείο αυτό, 
αποφασίζουμε: 

Συνιστούμε στον Ο.Ε.Υ. της Κοινότητας Λυγουριού μια θέση υπαλ¬ 
λήλου του Κλάδου ΔΕ 14 Ελεγκτών Εσόδων - Εξόδων ΟΤΑ με βαθ¬ 
μούς Γ-Α, για τις ανάγκες του Δημοσίου Ταμείου Ναυπλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 8 Μαΐου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 

- ♦ - 

Αριθ. 419 (11) 

Σύμβαση μίσθωσης έργου στο ΚΑΠΗ Λυγουριού Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 15παρ. 1 τουΝ. 1735/87 για τις προσ¬ 
λήψεις στο Δημόσιο Τομέα, τον Κοινωνικό έλεγχο στη Δημόσια Διοί¬ 
κηση, πολιτικά δικαιώματα και άλλες διατάξεις. 

2. Το άρθρο μόνο του Π.Δ/τος 260/88 «Μεταβίβαση αρμοδιοτήτων 
στους Νομάρχες». 

3. Τις ανάγκες του ΚΑΠΗ Λυγουριού για την εκτέλεση του έργου 
της ιατρικής παρακολούθησης των μελών του. 

4. Την αριθ. 32/33 απόφαση του Δ.Σ. του ΚΑΠΗ Λυγουριού, απο¬ 
φασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθούν με μίσθωση έργου από το ΚΑΠΗ Λυγουριού, σύμφωνα 
με τις διατάξεις του άρθρου 681 του Αστικού Κώδικα ως εξής: 

Ένας γιατρός παθολόγος ή άλλης ειδικότητας. 

Το συγκεκριμένο έργο που θα εκτελεστεί είναι η περιοδική παρακο¬ 
λούθηση των μελών του ΚΑΠΗ. 

Το χρονικό διάστημα που απαιτείται για την ολοκλήρωση του προα- 

ναφερόμενου έργου είναι ένα έτος. 

Η αμοιβή θα καθοριστεί στη σύμβαση που θα υπογραφεί και οπωσδή¬ 
ποτε δεν θα υπερβεί το ποσό των 686.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του ΚΑΠΗ Λυγουριού. 

Ως τόπος εκτέλεσης του έργου ορίζεται η Κοινότητα Λυγουριού. 
Το συγκεκριμένο έργο δεν ανάγεται στον κύκλο καθηκόντων των υπαλ¬ 


λήλων που υπηρετούν σήμερα στο ΚΑΠΗ Λυγουριού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 31 Ιανουάριου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ' έως 13 . 30 ' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39,762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείί 

Ποσοστό 5% υπέρ του Ταμείου Αλλι 
Η ετήσια συνδρομή είναι: βοήθειας του Προσωπικού (ΤΑΠΕ' 

α) Για το Τεύχος Α' Δρχ. 7.000 Δρχ. 3 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 



Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 


βοήθειας του Προσωπικού (ΤΑΠΕΤ) 

7.000 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














